உனக்கும் எனக்கும் - காதல் கவிதை

என் கடிகாரத்துக்கும் எனக்கும் சண்டையடி பெண்ணே. 
 உன்னிடம் பேசும் நேரத்தில் முட்கள் தாண்டி தாண்டி 
 மனதில் முள் தைப்பதனால். 
 நிலவுக்கும் எனக்கும் சண்டையடி பெண்ணே. 
 உன் முகச் சாயலில் காட்சி அளித்து. 
 உலகில் எல்லோரையும் ரசிக்க வைப்பதனால். 
 என் பேனாவுக்கும் எனக்கும் சண்டையடி பெண்ணே. 
 உன் பெயரை நான் எழுத. 
 அது மை கொண்டு முத்தம் இடுவதால்!